Diari Oficial de la Generalitat Valenciana


Sumari del DOGV 3280, del 07-07-1998 (1998/5705)

ORDRE de 2 de juny de 1998, de la Conselleria de Cultura, Educació i Ciència, per la qual s'adscriu amb caràcter definitiu a l'Institut d'Ensenyament Secundari Ausiàs March de València el professorat afectat per la creació d'aquest últim per desdoblament de l'Institut d'Educació Secundària número 23 i de la Secció de Secundària IES Vicente Blasco Ibáñez, ambdós de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/5705


Data del document
:   02-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 2 de juny de 1998, de la Conselleria de Cultura, Educació i Ciència, per la qual s'adscriu amb caràcter definitiu a l'Institut d'Ensenyament Secundari Ausiàs March de València el professorat afectat per la creació d'aquest últim per desdoblament de l'Institut d'Educació Secundària número 23 i de la Secció de Secundària IES Vicente Blasco Ibáñez, ambdós de València. [1998/X5705]
  
Per Decret 291/1997, de 25 de novembre, del Govern Valencià (Diari Oficial de la Generalitat Valenciana de 5 de desembre), es crea l'Institut d'Ensenyament Secundari Ausiàs March de València, per desdoblament de l'Institut d'Ensenyament Secundari sant Vicent Ferrer, actualment Institut d'Educació Secundària número 23 i de la Secció de Formació Professional, actualment Secció de Secundària IES Vicente Blasco Ibáñez, ambdós de València.
  
En conseqüència, resulta necessari procedir a la redistribució del professorat que prestava els seus serveis amb caràcter definitiu als instituts d'Ensenyament Secundari Sant Vicent Ferrer, actualment Institut d'Educació Secundària número 23 i de la Secció de Formació Professional, actualment Secció de Secundària IES Vicente Blasco Ibáñez, tenint en compte la plantilla fixada per a ambdós instituts i les opcions formulades pels interessats en la mesura que aquestes han pogut acceptar-se.
  
Aquesta Conselleria, de conformitat amb allò que s'ha establit en el Decret 557/1960, de 24 de març (Boletín Oficial del Estado de 29 de març), i amb l'Ordre reglamentària de desenvolupament de 4 d'abril de 1970 (BOE de 8 de juny), ha disposat el següent:
  
Primer
  
Destina definitivament a l'Institut d'Ensenyament Secundari Ausiàs March de València el professorat afectat pel desdoblament, en la forma que figura en l'annex a la present ordre.
  
Segon
  
L'adscripció del professorat a què es refereix aquesta ordre no suposarà modificació de la seua situació, ni dels drets que els corresponguen.
  
Tercer
  
L'efectivitat de la present ordre s'entén que es refereix al curs escolar 1997/98.
  
Quart
  
Als professors afectats per aquesta ordre, la Direcció Territorial de Cultura i Educació de València realitzarà les corresponents diligències en què es faça constar el cessament i presa de possessió dels respectiu centres.
  
Contra la present ordre, que, d'acord amb allò que s'ha preceptuat en l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de la seua publicació, amb comunicació prèvia l'òrgan que dictà l'acte impugnat, segons allò disposat en l'article 110.3 de la citada Llei 30/1992, de novembre.
  
València, 2 de juny de 1998
  
El conseller de Cultura, Educació i Ciència,